એણે માટલું નીચે મુક્યું અને કીધું, 'જો પકડી પા'ડો. મે એને માટલામાંથી ડોકાશ્યું કરતા જોયો.... હું જોઈ ગ્યો મને જોવે ઈ પેલા.' તેણે માડીને વત કરી. એનાં પલાનની. કેવી રીતે તેણે તેને પુરી દીધો અને પેક કરી દીધો ઈમ. એ થોડો આઘો ઊભો ર'યો અને માટલાને જોતો જ ર'યો. હવે તો દાસનાં મોઢા પર એક ચેમ્પિયન હોવાનો ઉમંગ આયી ગ્યો. 'હવે મને આળહુડો નો કે'તા.' એ બોલ્યો. બાએ તો ઘડીક વારમાં વખાણ કરી નાખ્યાં અને થ્યુ કે માટલામાં થોડુ ક દૂધ મુકીએ તો ધાર્મિક રિવાજેય પુરો થઈ જાય. દાસે તો નજર માંડીને માટલું ઊપાડી લીધું અને કહ્યુંએ બાજુમા રેતા મદારીને આપીને આવશે. તે દીથી જાણે ઈ તો હઉની મોઢે રાજકુવરની જેમ વખાણે ચડી ગ્યો. તેઓએ તો એને ઈનામ આપવાનું નક્કી કરી લીધું.